GiliGold/VAD_KnessetCorpus huggingface dataset:
משה זלמן פייגלין: אוקיי, עכשיו לעצם העניין.
צחי הנגבי: רק רגע, אולי בכלל אין ויכוח.
צחי הנגבי: אתה תסכים לערעור?
משה זלמן פייגלין: אני רק אסביר בשנייה.
משה זלמן פייגלין: זה דבר האבד.
משה זלמן פייגלין: לא הייתה לי שום בעיה לחכות עם זה שבוע אחד נוסף.
משה זלמן פייגלין: אבל זה דבר האבד, משום שביום שישי הקרוב מובאת הצעת מחליטים לממשלה שכוללת בתוכה בעצם הסמכת חברה פרטית, חברת "שראל", להוות מונופול, לתפוס למעשה את כל המגדלים והיצרנים בשוק הקנביס הרפואי היום בישראל, וזאת שערורייה גם מבחינה רפואית וגם מבחינה כלכלית.
משה זלמן פייגלין: וחשוב לי שיהיה דיון בכנסת.
באסל גטאס: זו אולי פעם אחת בחיים שאני מסכים אתך.
באסל גטאס: לא מאמין שזה יחזור על עצמו.
משה זלמן פייגלין: אני מוכן להתערב אתך שיהיו עוד פעמים – מה אתה אומר?
משה זלמן פייגלין: הנה, אני אתן לך עוד נושא שאנחנו מסכימים עליו: שנינו מתנגדים לחוק פראוור.
באסל גטאס: כל אחד מסיבותיו.
באסל גטאס: מה אנחנו יכולים?
באסל גטאס: תסבירו לי.
צחי הנגבי: אם הערעור מתקבל, אתה שואל.
באסל גטאס: אם הערעור מתקבל, מה קורה?
ירדנה מלר-הורוביץ: > יעלה במליאה.
באסל גטאס: זה יעלה במליאה.
באסל גטאס: זה לא חוזר לנשיאות?
צחי הנגבי: זה יעלה לדיון, אבל ארבל תסביר לך.
<ארבל אסטרחן: אני יכולה להגיד בקצרה.
<ארבל אסטרחן: נשיאות הכנסת מאשרת כל שבוע עד חמישה נושאים.
<ארבל אסטרחן: ויש סמכות לכל חבר כנסת שהגיש בקשה להצעה דחופה לסדר והצעתו לא אושרה להגיש ערעור לוועדת הכנסת.
<ארבל אסטרחן: הוא צריך להגיש את הערעור ביום שני, ביום החלטת הנשיאות.
<ארבל אסטרחן: זה מגיע לישיבת ועדת הכנסת בישיבתה הקרובה.
<ארבל אסטרחן: בדרך כלל זה היה מגיע בימי שלישי, אבל אתמול לא הייתה ישיבה אז זה מגיע היום.
<ארבל אסטרחן: ועדת הכנסת יכולה לאשר ולראות כאילו ההצעה אושרה על-ידי הנשיאות.
<ארבל אסטרחן: זה חל אך ורק על מי שהגיש את הערעור.
<ארבל אסטרחן: זאת אומרת, אם יש עוד ח"כים שיגישו ערעור באותו נושא הם לא יוכלו להציג את זה במליאה, רק חבר הכנסת שערער.
צחי הנגבי: בבקשה, חבר הכנסת מקלב בשם נשיאות הכנסת.
אורי מקלב: אדוני היושב-ראש, אני אענה בשם נשיאות הכנסת.
אורי מקלב: חבר הכנסת פייגלין גם שאל, גם ערער, אבל גם נתן בתוך הערעור שלו את התשובה.
ירדנה מלר-הורוביץ: > הפרק הזה לא היה בדוח, אז שדיברנו.
אורי מקלב: אבל הוא לא היה בדיון.
אורי מקלב: הנשיאות לא קבעה שזה לא דחוף, היא קבעה שני נושאים בלבד כדחופים.
אורי מקלב: ולאור זה שסדר-היום של היום הוא סדר-יום מאוד מאוד עמוס, לא רק בגלל ה-25 חוקים שקיימים על סדר-היום, אלא גם יש עוד נושאים שעל סדר-היום משבוע שעבר.
<אתי בן יוסף: חנוכה.
אורי מקלב: אני חושב שבשעה 15:00 ביום רביעי שעבר הכנסת נסגרה, נשארו אולי חמישה נושאים שעל סדר-היום רק משבוע שעבר, אם לא יותר מחמישה.
ירדנה מלר-הורוביץ: > - - -
צחי הנגבי: לא הייתה התנגדות לגופה של הדחיפות אלא בגלל העומס.
דוד רותם: למה אתם מאשרים רק חמישה נושאים?
<ארבל אסטרחן: זה התקנון.
אורי מקלב: לא שחשבנו שזה לא דחוף, אלא בסך הכול קבענו שני נושאים, זה דבר חריג מאוד.
צחי הנגבי: אחרת יהיה פה עשרות מדי - - -
אורי מקלב: שני נושאים בלבד.
דוד רותם: שיהיה, מה זה משנה.
צחי הנגבי: יש עובדים בכנסת.
צחי הנגבי: לך זה לא חשוב, אתה מקבל משכורת גלובלית.
דוד רותם: אנחנו הולכים הביתה ממילא.
צחי הנגבי: רובם לא באים מלכתחילה.
משה זלמן פייגלין: אני אהיה הדובר היחיד.
משה זלמן פייגלין: זה סיפור של עשר דקות כל הסיפור.
צחי הנגבי: אורי, אני חושב שהנשיאות הבהירה את עמדתה, זה לא באמת דבר שנוגע לגוף העניין.
צחי הנגבי: אז יהיה עוד כמה דקות מקסימום.
צחי הנגבי: זאת עמדתי.
צחי הנגבי: בבקשה, מזכירת הכנסת.
ירדנה מלר-הורוביץ: > יש טעם בהגשת הערעור בו ביום ואז הדיון מתקיים בערעור וקבלת הערעור – כן או לא ביום שלישי, כי אז אנחנו פונים לממשלה והממשלה קובעת גם את השר המשיב.
ירדנה מלר-הורוביץ: אני מבינה שלעניין זה השרה המשיבה אמורה להיות שרת הבריאות.
משה זלמן פייגלין: או שר הכלכלה.
ירדנה מלר-הורוביץ: > אנחנו נציג את הערעור שהתקבל, נביא את זה בפני מזכירות הממשלה, אבל יכול להיות מצב שלא יהיה שר משיב.
באסל גטאס: הכוונה זה שיבוא היום?
צחי הנגבי: היום האחרון.
משה זלמן פייגלין: היום זה היום האחרון.
ירדנה מלר-הורוביץ: > אז אם אתה מעלה את זה היום - - -
משה זלמן פייגלין: אז לא יהיה שר משיב.
באסל גטאס: למה היום האחרון?
באסל גטאס: מה זה יום אחרון?
צחי הנגבי: לישיבת הכנסת.
ירדנה מלר-הורוביץ: > הוא אומר שהדחיפות - - -
דוד רותם: זה ביום שישי - - -
באסל גטאס: כלומר הוועדה אשמה שהיא דנה בזה רק היום.
צחי הנגבי: זה היושב-ראש אשם, לא הייתי בארץ.
משה זלמן פייגלין: ירדנה, הגשתי ביום שני את הערעור.
<קריאה: לא, אין לה בעיה עם זה.
ירדנה מלר-הורוביץ: > לא, אין לנו בעיה.
צחי הנגבי: הוועדה אף פעם לא אשמה.
צחי הנגבי: זה תמיד היושב-ראש.
ירדנה מלר-הורוביץ: > אני רק אומרת שיכול להיווצר מצב שאין לנו שר משיב.
אורי מקלב: גם אם שרת הבריאות לא משיבה, אתה גם מעוניין - - -
ירדנה מלר-הורוביץ: > מתי אמורה להתקבל ההחלטה?
צחי הנגבי: הוא לא מעוניין בתשובה, הוא מעוניין בהשמעת המחאה שלו.
אורי מקלב: לא, הוא מבקש להשפיע.
משה זלמן פייגלין: חשוב לי שהממשלה תעמוד מול העובדות פשוט.
ירדנה מלר-הורוביץ: > אתה יודע, הכלי הקלאסי למצב כזה זה שאילתה דחופה.
ירדנה מלר-הורוביץ: היום היה עולה.
צחי הנגבי: מי בעד קבלת הערעור, ירים את ידו?
צחי הנגבי: בעד הערעור של חבר הכנסת משה זלמן פייגלין – רוב
צחי הנגבי: הערעור התקבל.
ירדנה מלר-הורוביץ: > אוקיי.
באסל גטאס: אתה חייב לי.
צחי הנגבי: עכשיו הוא יצביע אתך בענייני מדיניות - - -
באסל גטאס: פראוור.
משה זלמן פייגלין: אני לא הייתי פראוור.
משה זלמן פייגלין: לא, עכשיו השתווינו.
אורי מקלב: להאיץ את השיחות עם הפלסטינים.
צחי הנגבי: עכשיו אתם התקזזתם.
משה זלמן פייגלין: עכשיו התקזזנו.
באסל גטאס: זה עניין לבג"ץ אם זה - - -
משה זלמן פייגלין: זה יגיע לבג"ץ.
משה זלמן פייגלין: 1.
משה זלמן פייגלין: <הצעה לסדר-היום בנושא: "אישור המלצות "צוות 90 הימים" בקבינט הדיור" – של חברי הכנסת איציק שמולי (1540) ואורי מקלב (1543)>
צחי הנגבי: קביעת ועדות לדיון בהצעות לסדר-היום.
צחי הנגבי: הנושא הראשון: הצעה לסדר-היום בנושא: אישור המלצות "צוות 90 הימים" בקבינט הדיור של חברי הכנסת איציק שמולי ואורי מקלב.
צחי הנגבי: ההצעה היא להעביר את הנושא לוועדת הכספים או לוועדת הכלכלה, זה מה שנשמע במליאה.
צחי הנגבי: יש עמדה ללשכה המשפטית פה?
דוד רותם: אני בעד ועדת המדע.
<אתי בן יוסף: בסדר-היום הם לא - - -
צחי הנגבי: לא עוסקים – אוקיי.
צחי הנגבי: מה אתה אומר, דוד?
דוד רותם: ועדת המדע.
צחי הנגבי: לא הייתה הצעה כזאת.
אורי מקלב: לא הייתה ועדת המדע?
צחי הנגבי: אורי מקלב, מה אתה רוצה?
אורי מקלב: "צוות 90 הימים" – ההמלצה הייתה לוועדת הכספים?
צחי הנגבי: מה אתה רוצה?
אורי מקלב: אני לא הצעתי משהו אחר.
צחי הנגבי: אז מי בעד ועדת הכספים?
צחי הנגבי: בעד ההצעה להעביר את ההצעה לסדר-היום לוועדת הכספים – רוב
צחי הנגבי: עבר לוועדת הכספים.
צחי הנגבי: הצעה לסדר-היום בנושא: השקעות בשוק ההיי-טק הערבי, של חבר הכנסת באסַל גטאס.
באסל גטאס: באסֶל.
צחי הנגבי: באסֶל.
צחי הנגבי: עד שלמדתי גטאס, אתה אומר לי באסֶל.
באסל גטאס: אתה משתפר, אז אני מנסה שתגיע למקסימום.
צחי הנגבי: לאט-לאט.
ירדנה מלר-הורוביץ: לא, אחרת הוא יקרא לך צֶחי.
צחי הנגבי: אז ההצעה הייתה להעביר את הנושא לוועדת הכלכלה או לוועדת המדע והטכנולוגיה.
צחי הנגבי: יו"ר ועדת המדע והטכנולוגיה מבקש להעביר אליו.
באסל גטאס: אני מסכים.
צחי הנגבי: מי בעד העברה לוועדת המדע והטכנולוגיה?
צחי הנגבי: אין התנגדות.
צחי הנגבי: בעד ההצעה להעביר את ההצעה לסדר-היום לדיון בוועדת המדע והטכנולוגיה – רוב
משה זלמן פייגלין: הנה, התקזזנו.
צחי הנגבי: בקשת חבר הכנסת אורי מקלב לקיים רוויזיה בדבר קביעת הוועדה לקידום מעמד האישה לדיון בהצעות החוק הבאות:
צחי הנגבי: >
צחי הנגבי: אז אנחנו נמצאים – הוא משך את הרוויזיה, אני מבין.
<אתי בן יוסף: אבל צריך להודיע, אז תודיע.
צחי הנגבי: אז אני מודיע שעל סדר-היום הייתה בקשה של חבר הכנסת אורי מקלב לקיים רוויזיה בדבר קביעת הוועדה לקידום מעמד האישה לדיון בשתי הצעות חוק.
צחי הנגבי: חבר הכנסת מקלב משך בשלב זה את בקשתו לרוויזיה.
משה גפני: זו הופכת להיות ועדה יותר גרועה מוועדת החוקה.
דוד רותם: אני עכשיו הולך לוועדת שקד.
צחי הנגבי: ומה יש לנו עכשיו?
<אתי בן יוסף: זהו.
אורי מקלב: הוא משך את הרוויזיה, חבר הכנסת גפני.
<אתי בן יוסף: זה ליום שני.
צחי הנגבי: יום שני.
יריב לוין: טוב, אני פותח את הישיבה המיוחדת הזו שאנחנו מקיימים, כמובן באישורו של יושב ראש הכנסת, על מנת לבחור לו ממלא מקום בעת היעדרו מהארץ, נוכח נסיעתו בראש משלחת של הכנסת להשתתף בטקס האשכבה – אני חושב שזה, נכון?
<קריאה: אשכבה, כן.
יריב לוין: של נלסון מנדלה.
באסל גטאס: הם יישארו עד ה-15?
באסל גטאס: האשכבה תהיה בכפר שלו, זה רחוק מאוד - - -
יריב לוין: בכל אופן, מה שהתבקשו זה היציאה.
יריב לוין: הם נוסעים היום, יום שני, 9 בדצמבר 2013, ו' בטבת התשע"ד, ושבים ביום רביעי, ח' בטבת התשע"ד, 11 בדצמבר 2013.
יריב לוין: ההמלצה היא שמי שימלא את המקום בתקופת ההיעדרות יהיה חבר הכנסת יוני שטבון – זאת בקשתו של יושב ראש הכנסת.
<אתי בן יוסף: מזכירת הכנסת אמרה שהנסיעה היא מהרגע להרגע.
יריב לוין: טוב, רבותיי, מי בעד ההצעה הזאת?
יריב לוין: נמנעים – אין ההצעה לבחור את חבר הכנסת יוני שטבון כממלא מקום ליושב ראש הכנסת בעת היעדרו מן הארץ נתקבלה.
צחי הנגבי: שלום לכולם.
צחי הנגבי: על סדר-יומנו כמה וכמה נושאים.
צחי הנגבי: נתחיל בבקשת יושב-ראש הכנסת בעניין הקדמת פתיחת המליאה, אני מניח מטעמי מזג-אוויר.
ירדנה מלר-הורוביץ: צהריים טובים.
ירדנה מלר-הורוביץ: אכן, עשינו הערכת מצב בלשכת היושב-ראש, עם קצין הכנסת, ולפי הערכת מצב המשטרה את הדרכים.
ירדנה מלר-הורוביץ: יש דרכים שתיסגרנה, בשל הקיפאון שיהיה על הכבישים, בשעה 18:00.
ירדנה מלר-הורוביץ: יושב-ראש הכנסת לקח בחשבון שעבודת הכנסת היא לא רק עבודת חברי הכנסת, אלא יש גם עובדים, אימהות עובדות, עוזרים פרלמנטריים שאמורים להגיע לבתים שלהם.
דוד רותם: גם היושב-ראש אמור להגיע לביתו, ואת הכביש שלו יסגרו ב-17:00.
ירדנה מלר-הורוביץ: > הוא דיווח לנו שהוא קיבל הודעה שהכביש ייסגר ב-18:00, ולכן ציינתי את השעה 18:00.
ירדנה מלר-הורוביץ: לאור מפגעי מזג-האוויר, כדי שהכנסת תתכנס, וכנסת צריכה לפעול, הוצע להקדים את שעת המליאה לשעה 15:00.
ירדנה מלר-הורוביץ: הוועדה נדרשת לאשר את פתיחת המליאה ב-15:00, אבל בעניין זה גם אודיע שהצעות האי-אמון תוסבנה להצעות לסדר-יום, תנומקנה במסגרת של חמש דקות, הכול כדי לעמוד בלוח הזמנים.
ירדנה מלר-הורוביץ: הרצון הוא לסיים את הישיבה בשעה 17:00.
ירדנה מלר-הורוביץ: מכל הסעיפים האחרים תובא הערכת מצב חירום, שכן זה היום האחרון על-פי החוק שאפשר לדון בזה, שבועיים לפני פקיעת מועד הערכת מצב החירום.
ירדנה מלר-הורוביץ: אתם מתבקשים לאשר את פתיחת הישיבה בשעה 15:00.
ירדנה מלר-הורוביץ: הקואליציה לא תדבר בנושא הערכת מצב החירום, וההצעות לסדר ינומקו בחמש דקות להצעה.
ירדנה מלר-הורוביץ: השרים ייתנו תשובות יחסית קצרות, כדי לעמוד במסגרת הזמנים ולסיים את הישיבה היום ב-17:00.
ירדנה מלר-הורוביץ: מחר גם ועדות הכנסת התבקשו לא לקיים ישיבות לפני השעה 11:00.
אורי מקלב: האם מסיימים ב-17:00 בכל מצב, או שאם לא ידונו בהצעת חוק מצב חירום ידונו בכל מקרה, גם אם זה יהיה אחרי 17:00?
ירדנה מלר-הורוביץ: > מצב החירום חייב להסתיים.
ירדנה מלר-הורוביץ: לכן אנחנו עושים את כל המאמצים.
ירדנה מלר-הורוביץ: גם ישיבות הסיעות אמרו שהם יסיימו לקראת השעה 15:00 כדי לקיים את פתיחת מליאת הכנסת, ועל זה נצביע.
ירדנה מלר-הורוביץ: על מצב חירום חייבים להצביע היום.
צחי הנגבי: המטרה היא להגיע לדרבי בזמן.
צחי הנגבי: אנחנו נגשים את המטרה, בעזרת השם.
צחי הנגבי: מי בעד בקשת יושב-ראש הכנסת?
צחי הנגבי: יש לממשלה בקשה להקדים דיון בשתי הצעות חוק.
צחי הנגבי: האחת, הצעת חוק לתיקון חוק לשינויי סדרי עדיפויות לאומיים (תיקוני חקיקה להשגת יעדי התקציב).
צחי הנגבי: השנייה היא הצעת התקציב לשנת התקציב 2014-2013.
צחי הנגבי: נציג הממשלה יציג לנו את הבקשה לפטורים, בבקשה.
<יוגב גרדוס: אנחנו מבקשים פה פטור מחובת הנחה לשתי הצעות חוק, בהתאם להחלטת ממשלה מלפני שבוע.
<יוגב גרדוס: אני חושב שרובכם מכירים אותן.
<יוגב גרדוס: אחת מהן מדברת על ביטול העלאה מתוכננת של מס הכנסה ב-1 בינואר הקרוב, והשנייה היא הפחתה של מגבלת ההוצאה בתקציב בהתאם לחוסר בהכנסות שנוצר עקב ביטול העלאת מס הכנסה.
<יוגב גרדוס: החשיבות לקדם את שתי ההצעות בהקדם היא שההעלאה, כמו שאמרתי, מתוכננת ל-1 בינואר, ובמידה ולא נאשר ההעלאה תחול ואז יהיה צורך לבטל אותה רטרואקטיבית, וזו בעיה.
אורי מקלב: היום לא דנים בהצעת החוק הזאת, וביום שלישי לא אמורים לדון בהצעת החוק הזאת.
צחי הנגבי: זו לא אחריות שלנו.
צחי הנגבי: אנחנו צריכים להיענות לבקשה.
צחי הנגבי: אם ידונו, ידונו.
צחי הנגבי: אם לא ידונו, לא ידונו.
צחי הנגבי: האם מישהו מתנגד לבקשת הממשלה?
צחי הנגבי: אם אתם זוכרים, עשינו פה כמה וכמה תיקוני תקנון.
צחי הנגבי: הנחנו אותם על שולחן הכנסת לקבלת השגות, והיתה השגה של אמנון כהן לעניין מסוים.
צחי הנגבי: אנחנו הכנסנו תיקון, שלמעשה ניסחנו את הנוהל ואת הנוהג שהיה קיים.
צחי הנגבי: זה גם היה מנוסח, אולי לא בבהירות מושלמת, כך שהוא מאפשר ליושב-ראש הכנסת להיות נוכח גם בישיבות ועדות משנה, ועדות חסויות.
צחי הנגבי: אמנון כהן ביקש שהסעיף הזה לא יחול על ועדה שנקראת "ועדת השניים".
צחי הנגבי: על-פי חוק מבקר המדינה, סעיף 17ג, זו ועדה שדנה בדוחות מבקר המדינה בנושאים חסויים.
צחי הנגבי: ועדת השניים מורכבת מיו"ר הוועדה לביקורת המדינה ויו"ר ועדת החוץ והביטחון, והם חשופים לדוחות חסויים של מבקר המדינה.
צחי הנגבי: אמנון כהן ביקש, גם על דעתי וגם על דעת יו"ר הכנסת, שלמעשה התיקון שמאפשר ליו"ר הכנסת להיות נוכח בישיבות ועדות המשנה לא חל על הוועדה הזאת, כי זאת לא ועדת משנה שגרתית.
צחי הנגבי: זה למעשה שני יושבי-ראש.
צחי הנגבי: ליו"ר הכנסת אין התנגדות, ואני לא חושב שצריכה להיות לאף אחד התנגדות.
צחי הנגבי: זאת ההשגה שלו.
<ארבל אסטרחן: אין ליו"ר הכנסת התנגדות, ומהלשכה שלו ביקשו ממני להבהיר שכל התיקון הזה לא נעשה לבקשתו של יו"ר הכנסת הנוכחי, זה תיקון שהתגלגל מהכנסת הקודמת.
צחי הנגבי: האמת שזה נעשה לבקשתך, כי את רצית לחדד בקשות שונות שהגיעו.
צחי הנגבי: האם למישהו יש התנגדות לעניין?
צחי הנגבי: חבר הכנסת אמנון כהן, אני ייצגתי אותך.
צחי הנגבי: אתה יכול לחזור על דבריי.
צחי הנגבי: ועדת הכנסת מביעה כמובן את תנחומיה ליו"ר ועדת הביקורת על פטירת אמו.
צחי הנגבי: אני עשיתי כך באופן אישי, אני מניח שגם האחרים עשו כך.
אמנון כהן: אנחנו ראינו לנכון בשינוי התקנון של הכנסת להחריג את ועדת השניים, שגם על-פי חוק צריך להסדיר את זה בחקיקה אם היינו מקבלים החלטה אחרת.
אמנון כהן: כמובן, אין לנו דבר חלילה נגד יו"ר הכנסת, בוודאי הוא יוכל להשתתף בדיונים, אבל ביקשנו שנושא של ועדת השניים יישאר חסוי כמו שהוא הוגדר בחקיקה.
אמנון כהן: כמובן, אם יו"ר הכנסת ירצה דיווח אנחנו ניתן לו, אבל לא חייב שהוא ישתתף בדיון הזה.
אמנון כהן: רצינו שזה יהיה רק לנושא הזה בלבד.
אמנון כהן: בוועדות המשנה האחרות הוא בוודאי יוכל להשתתף.
אמנון כהן: לכן אמרתי שאבוא ואחדד את הנקודה הזאת, ואני סומך עליך, אדוני יו"ר הוועדה, שייצגת אותי נאמנה.
אורי מקלב: עד היום הוא יכול היה להשתתף בוועדת השניים?
<ארבל אסטרחן: זו ועדה שלא השתתף בה אף אחד חוץ מהשניים האלה.
אורי מקלב: אז מה קרה עכשיו?
<ארבל אסטרחן: עד היום הסעיף בתקנון אמר:
<ארבל אסטרחן: יו"ר הכנסת לא יהיה חבר בוועדה מוועדות הכנסת פרט לוועדת הפירושים, ואולם רשאי הוא להשתתף בדיוני כל אחת מוועדות הכנסת.
<ארבל אסטרחן: עוד בכנסת הקודמת נשאלה שאלה מה קורה לגבי ישיבות חסויות.
<ארבל אסטרחן: לא דיברו בכלל על ועדת השניים.
<ארבל אסטרחן: מה שהוצע כבר אז, וגם בישיבה הקודמת פה, שחברי הכנסת אמרו שבוודאי יו"ר הכנסת יכול להשתתף בכל ישיבה, גם ישיבה חסויה.
<ארבל אסטרחן: אז הוצע להוסיף שהוא יכול להשתתף בכל ישיבה חסויה, לרבות ועדות משנה של חוץ וביטחון.
<ארבל אסטרחן: אז ביקש חבר הכנסת לחדד שזה יהיה חוץ מוועדת השניים הזאת, שמשתתפים בה רק שני חברים.
משה זלמן פייגלין: מה יש בוועדה הזאת שהיא כל כך חסויה?
צחי הנגבי: יש דוחות בענייני הוועדה לאנרגיה אטומית, בעניינים שלא נחשפים בפני חברי ועדת החוץ והביטחון או ועדה לביקורת המדינה.
אמנון כהן: יש בה שני חברים, יו"ר ועדת ביקורת ויו"ר ועדת החוץ והביטחון.
צחי הנגבי: למבקר המדינה יש מחלקה לביטחון.
משה זלמן פייגלין: הבנתי את העניין, אני רק תוהה אם אחד מראשי שלושת הרשויות רוצה להשתתף.
צחי הנגבי: גם ראש הממשלה לא יכול להשתתף וגם ראש הרשות השופטת לא יכול להשתתף.
צחי הנגבי: זה לא קשור אליהם.
משה זלמן פייגלין: זו ועדה של שני אנשים בלבד?
<ארבל אסטרחן: אלה הדברים הכי חסויים.
צחי הנגבי: זו הדרך של הפרלמנט שיש לו פיקוח פרלמנטרי, אשר מטרתו לוודא שאכן הדוחות האלה מיושמים לאחר שמבקר המדינה הוציא אותם.
צחי הנגבי: נציגי הממשלה מופיעים בפני ועדת השניים ומסבירים מה נעשה למימוש דוח מבקר המדינה, וזו הדרך שהכנסת מפקחת על ביצוע דוח מבקר המדינה.
אמנון כהן: היו דוחות של מבקר המדינה שלא באו בכלל לדיון פרלמנטרי.
אמנון כהן: היו דוחות חסויים בנקודות מסוימות שאי-אפשר היה לפרסם אותם בכלל, ואז קרה מצב שאם זה לא בא לעין פרלמנטרית, אז לא תיקנו את הדוחות האלה.
אמנון כהן: בשבתי כיו"ר ועדת הביקורת ראיתי את זה ואמרתי שלא יכול להיות, כי זה סודי ביותר, ולכן בחקיקה סידרנו ששני יושב-ראש ועדות, של ביקורת המדינה ושל חוץ וביטחון בלבד, ומוזמן שיבוא לאותו נושא בלבד.
אמנון כהן: יבוא מבוקר של אותו נושא בלבד.
אמנון כהן: יושבים שניים-שלושה אנשים מבוקרים, פעם בנושא רגיש זה ופעם בנושא רגיש אחר.
אמנון כהן: לכן הוסדר בחקיקה הנושא, שגם בנושאים הכי רגישים במדינת ישראל יהיה פיקוח של עין פרלמנטרית.
אמנון כהן: המטרה היא לתקן את הליקויים, כדי שלהבא זה לא יקרה.
צחי הנגבי: זה תיקון של לפני שנים.
צחי הנגבי: כל מה שעכשיו אנחנו עושים, לאחר שתיקנו את תקנון הכנסת שמאפשר ליו"ר הכנסת להיות בישיבות ועדת המשנה, להחריג את ועדת השניים מההגדרה הזאת של ועדות משנה.
צחי הנגבי: זו כל ההשגה.
אורי מקלב: ועדת השניים דנה בדברים שלא דנים בהם בוועדות המשנה?
אורי מקלב: ועדת המשנה לאנרגיה אטומית לא דנים במה שוועדת הביקורת דנה?
<ארבל אסטרחן: הם לא רואים את הדוח הזה.
אורי מקלב: הם לא רואים את הדוח, אבל הם רואים דברים יותר חסויים.
<ארבל אסטרחן: היא גם חסויה.
אורי מקלב: היא לא יכולה להיות יותר חסויה מוועדת המשנה.
צחי הנגבי: היא חסויה יותר בהקשר הזה.
צחי הנגבי: כי דוח מבקר המדינה חושף דברים שאף אחד מחברי הכנסת ומשרי הממשלה נחשף אליו.
צחי הנגבי: אפילו לא מהקבינט הביטחוני מדיני.
צחי הנגבי: יש משהו מאוד מיוחד שמבקר המדינה נכנס לקרביים, של פעולה שישראל לא הודתה שהיא התקיימה.
אורי מקלב: אתה אומר שיו"ר ועדת הביקורת, שיכול להיות מהאופוזיציה ויכול להיות מכל המפלגות, נחשף לסודות הכי גדולים של מדינת ישראל?
דוד רותם: אורי, אנחנו סומכים על האופוזיציה.
צחי הנגבי: בוועדת המשנה של ועדת החוץ והביטחון תמיד יש נציגות לאופוזיציה ונחשפים להרבה מאוד דברים.
אורי מקלב: אבל יש מפלגות שלא חברות שם, והוא בהחלט יכול להיות יו"ר הוועדה לביקורת.
<ארבל אסטרחן: כשבוחרים את יו"ר הוועדה לביקורת צריך לדעת שהוא גם חשוף לדברים האלה.
צחי הנגבי: גם יו"ר האופוזיציה מקבל מראש הממשלה עדכונים על-פי חוק.
פנינה תמנו: לא הצלחתי כל כך להבין את התיקון.
צחי הנגבי: התיקון לא מאפשר ליו"ר הכנסת להשתתף בישיבת ועדת השניים.
פנינה תמנו: עד עכשיו זה היה אפשרי?
צחי הנגבי: התיקון בא להבהיר נושא, שלא תהיה פה אי בהירות.
צחי הנגבי: אסביר שוב.
צחי הנגבי: עד היום היה מוסדר בתקנון שיו"ר הכנסת יכול להשתתף בכל ועדות הכנסת.
צחי הנגבי: אנחנו עשינו תיקון לתקנון שמחדד את העניין ואומר ועדות, לרבות ועדות משנה.
<ארבל אסטרחן: גם אם הן חסויות.
צחי הנגבי: דרך אגב, זה לא קרה אף פעם.
פנינה תמנו: אז למה לא ועדת השניים?
צחי הנגבי: ביקש את זה יו"ר ועדת השניים, כי הוא אומר שזו לא ועדת משנה, זה משהו מיוחד.
צחי הנגבי: זה מן יצור שהכנסת החליטה עליו באופן ייחודי בחוק מבקר המדינה, של שני יושבי-ראש שיחד עושים ועדת שניים.
פנינה תמנו: אבל למה להחריג?
צחי הנגבי: זה מה שהוא חשב, הוא חשב שזה נכון.
צחי הנגבי: אני גם חושב שזה נכון.
<ארבל אסטרחן: זה גם על דעת יו"ר הכנסת.
משה זלמן פייגלין: אני לא חי עם זה טוב.
דוד רותם: עם מה אתה לא חי טוב?
דוד רותם: לא הבנתי, למה יו"ר הכנסת צריך?
<ארבל אסטרחן: גם הנושא של ועדות חסויות רגילות הוא לא חלק מהתפקיד שלו.
פנינה תמנו: רק ששם לא ביקשו, פה מבקשים.
פנינה תמנו: ברגע שמבקשים נשאלת השאלה למה.
אורי מקלב: כי מחר יהיה יו"ר ערבי.
צחי הנגבי: קודם על אומר את הפרקטיקה.
צחי הנגבי: הפרקטיקה היא שאף פעם, ככל הידוע לי לפחות בעשר השנים האחרונות, אף יו"ר כנסת לא נכנס לישיבת ועדת משנה כלשהי וביקש להשתתף.
דוד רותם: איזה זכות מיוחדת יש ליו"ר הכנסת שגוברת על הזכות שלך ועל הזכות שלי?
אורי מקלב: לי היתה השגה, שלא נאמרה בקול והתייעצתי אתך, אדוני היו"ר, האם אתה לא חושב שזה לא מרחיק לכת.
אורי מקלב: מחר אני לא יודע מי יהיה יו"ר הכנסת, שהוא יהיה רשאי להשתתף בכל ועדות המשנה.
אורי מקלב: אבל אמרת לי שזה בסדר, אז קיבלתי דעת גדולים בעניין הזה.
אורי מקלב: אנחנו לא מחוקקים חוק על האיש הפרסונאלי, אנחנו מחוקקים באופן כללי.
אורי מקלב: מחר יכול להיות יו"ר כנסת מכל מפלגה בבית הזה.
צחי הנגבי: המוסד של יו"ר הכנסת הוא מוסד שמעניק לו את הזכות לנהל את הכנסת ולנהל את ענייני הבית הזה.
צחי הנגבי: לאו דווקא לנבור בקרביים של דברים שיש בוועדות משנה.
צחי הנגבי: אבל אישרנו את זה.
צחי הנגבי: עכשיו בא יו"ר ועדת השניים ואומר: מה שאישרתם מקובל עלי, אבל אני לא חושב שזה תקף לוועדת השניים.
אורי מקלב: אני תומך ביושב-ראש.
אורי מקלב: אני גם חושב שזה מרחיק לכת לאפשר לו להיות בוועדות משנה.
צחי הנגבי: בקיצור, אין פה התנגדות עמוקה להשגה, נכון?
צחי הנגבי: מי בעד ההשגה של אמנון כהן?
צחי הנגבי: ההשגה אושרה.
צחי הנגבי: אנחנו נשים את זה יחד עם ההצגה.
צחי הנגבי: חברי הכנסת פייגלין ותמנו-שטה נמנעים.
אורי מקלב: זו היתה הצעה של האופוזיציה, לכן מותר לך להתנגד.
צחי הנגבי: פה אפשר להתנגד.
צחי הנגבי: בנושא השגות אף פעם לא עשינו משמעת קואליציונית.
משה זלמן פייגלין: אם כך, אני מתנגד.
צחי הנגבי: נא לתקן את הצבעתו של פייגלין, כי הוא חשב שזה עניין קואליציוני.
צחי הנגבי: הוא נגד.
צחי הנגבי: את הנושא הבא ביקשה חברת הכנסת איילת שקד, ואני נעניתי לבקשתה.
צחי הנגבי: יש לנו ועדה משותפת לתקציב הביטחון, שהיא כרגע לא מתפקדת מכיוון שאין לנו יו"ר לוועדת החוץ והביטחון שהוא על-פי חוק עומד בראש הוועדה.
צחי הנגבי: יש כמה וכמה נושאים שצריכים לאשר תקציבים של עשרות מיליונים, למיגון אוטובוסים.
צחי הנגבי: בקיצור, הצלת חיים, בעיקר ביהודה ושומרון.
צחי הנגבי: לבקשת איילת אנחנו רוצים לעשות חילופי גברי בוועדה.
צחי הנגבי: זה לא חילופי גברי, כי חבר הכנסת ליברמן לא יכול להיות בוועדה, אלא למנות אותי לישיבה אחת בלבד, שנקיים אותה מחר.
צחי הנגבי: נגמור את אישור התקציב הזה שהאוצר ביקש.
צחי הנגבי: מי מרכז את הוועדה לתקציב הביטחון?
<אתי בן יוסף: לטקו.
צחי הנגבי: הבקשה אצלו?
<אתי בן יוסף: צריך להודיע קודם במליאה.
צחי הנגבי: תדאגי שזה יעלה כבר מחר, ואני כמובן אודיע.
דוד רותם: אי-אפשר למנות אותו כיו"ר.
דוד רותם: את היו"ר הוועדה צריכה לבחור.
<ארבל אסטרחן: בגלל שזו ועדה משותפת, זה אפשר.
צחי הנגבי: בכל מקרה, המינוי שלי הוא אך ורק לישיבה אחת.
איילת שקד: אתה מפקיד מכתב התפטרות?
צחי הנגבי: אני לא צריך להפקיד, אני מודיע שברגע שתהיה החלטה של הקואליציה, אני כמובן אמסור את הפטיש.
<ארבל אסטרחן: האם זה לישיבה אחת או ליום?
<ארבל אסטרחן: אולי כדאי לחדד את זה.
צחי הנגבי: אם נצטרך ישיבה תוך יום או יומיים?
צחי הנגבי: אני מודיע פה לפרוטוקול ולכל החברים, שברגע שאתבקש על-ידי יריב לוין, יו"ר הקואליציה, להתפטר, אני מתפטר מיד, באותו רגע.
צחי הנגבי: אני כבר מודיע על התפטרותי.
אורי מקלב: ואם זה יידחה ממחר?
איילת שקד: זה לא יידחה.
צחי הנגבי: לא נדחה את זה.
צחי הנגבי: הודעת התפטרותי תהיה תקפה על-פי הנחיית יו"ר הקואליציה, הוא יודיע מתי זה נכנס לתוקף.
<ארבל אסטרחן: אתה מודיע מראש שכאשר הוא יבקש ממך להתפטר, אתה תעשה כך.
צחי הנגבי: מי בעד מינוי שלי, צחי הנגבי, ליו"ר ולחבר הוועדה במקום חבר הכנסת ליברמן?
<ארבל אסטרחן: זה ייכנס לתוקף עם הודעה במליאה.
צחי הנגבי: נודיע במליאה.
צחי הנגבי: איילת, נא לכנס את הישיבה אם אפשר כבר למחר.
צחי הנגבי: יש פנייה של יו"ר הוועדה לקידום מעמד האישה בדבר שינוי שם הוועדה.
עליזה לביא: אדוני, תודה רבה.
עליזה לביא: מעמד האישה בישראל עבר שינויים ותמורות בשנים האחרונות.
עליזה לביא: מאז 1991 שהוקמה הוועדה הושגו הישגים רבים בתחום מבחינת חקיקה, שינויי נורמות חברתיות, העלאת הנושא לסדר-היום הציבורי.
עליזה לביא: שם הוועדה, כפי שהוא מופיע בתקנון הכנסת, לא משקף באופן מלא וכולל את ההתקדמות החברתית בתחום השוויון בין המינים.
עליזה לביא: מבדיקה שערכנו בעזרת מרכז המחקר והמידע, השם של הוועדה שאנחנו עובדים מולן בוועדות השונות היא הוועדה לשוויון מגדרי.
עליזה לביא: בקשתי היתה אליך לשנות את שם הוועדה לוועדה לשוויון מגדרי.
עליזה לביא: אבל לאחר שעשינו בדיקות גם עם ארגונים וגם עם השטח בישראל, אנחנו חשים שהשם הזה לא יספיק, ואז אנשים יחששו, או נשים תחשושנה, שלמעשה יש פה ועדה חדשה, ועדה לשוויון מגדרי.
עליזה לביא: המילה שוויון ומגדרי לוקח גם זמן להטמעה.
עליזה לביא: אני זוכרת שבשנת 1997 כשהגשתי את ההצעה למאסטר שלי, אחד החוקרים, שלא אגיד את השם שלו, ששפט את העבודה, כתב לי בקטן: מה זה מגדר?
דוד רותם: מה זה מעמד האישה?
צחי הנגבי: אשת חיל מי ימצא.
איילת שקד: אני הולכת להנהלת קואליציה.
איילת שקד: מה שעליזה רוצה, אני בעד.
עליזה לביא: זו הכותרת של הישיבה.
צחי הנגבי: אין הצבעות בפרוקסי, אבל אנחנו נצביע בעדה.
עליזה לביא: אנחנו מבקשים כרגע את השם הוועדה לקידום מעמד האישה ולשוויון מגדרי.
צחי הנגבי: זה ברור למה.
צחי הנגבי: אני חושב שעשיתם נכון שלא ביטלתם את השם "מעמד האישה", כי זה עדיין בתודעה.
פנינה תמנו: זה גם קידום מעמד האישה, לא קידום נשים, כי אנחנו מאוד מתקדמות.
משה זלמן פייגלין: אני בעד ההצעה הקודמת, הוועדה לשוויון מגדרי.
צחי הנגבי: מי בעד השם הוועדה לקידום מעמד האישה ולשוויון מגדרי?
צחי הנגבי: הבקשה קיבלה פה רוב פה-אחד, ואנחנו נניח אותה על שולחן הכנסת.
צחי הנגבי: ערב טוב.
צחי הנגבי: אני מתכבד לפתוח את ישיבת הוועדה.
צחי הנגבי: אדוני היושב-ראש, עכשיו אפשר לגלות שבסך הכול, מה שעפר ואני רצינו לעשות זה להכניס חיים למוסד ועדת הכנסת.
צחי הנגבי: זה בעבר היה סוער ורותח.
צחי הנגבי: היו פה דרמות.
משה גפני: הלוואי וזה היה נכון.
משה גפני: מה שקרה הוא שהיה צריך לפרק את הקואליציה, ופשוט אין לכם אחריות על המדינה.
משה גפני: היה צריך לפרק את הקואליציה.
אברהם מיכאלי: אין להם אומץ לפרק את הקואליציה.
משה גפני: עד היום אין יושב-ראש ועדת חוץ וביטחון.
צחי הנגבי: ידידי, אני לא נתתי לאדוני רשות דיבור, אפילו לא לבדיחות.
צחי הנגבי: אנחנו התכנסנו פה כדי להביא להכרעת ועדת הכנסת הצעה לתיקון תקנון שיציע לנו יושב-ראש הכנסת.
צחי הנגבי: המטרה ידועה, אבל נשמע אותה במפורש, בפרוטרוט.
צחי הנגבי: אדוני היושב-ראש.
יולי יואל אדלשטיין: תודה, אדוני יושב-ראש ועדת הכנסת, וגם כל חברי הוועדה.
יולי יואל אדלשטיין: קודם כל, אנחנו מקיימים את הוועדה בשעה קצת פחות מקובלת, באישור יושב-ראש הכנסת, מסיבה ידועה.
יולי יואל אדלשטיין: מאוד לא רציתי שנושא כל כך רציני – למרות הטון המבודח בפתיח – ייקבע לשעה 10:00 בבוקר, ואז יסתבר שחלק מהאנשים, לרבות יושב-ראש הכנסת, לא הצליחו להגיע בגלל המצב בכבישים עדיין.
יולי יואל אדלשטיין: לכן אני מודה ליושב-ראש הוועדה על ההיענות וגם על הנוכחות.
יולי יואל אדלשטיין: תראו, כמו שאמרתי, למרות החיוכים, המצב שנוצר בכנסת בשבועות האחרונים בכנסת הוא מצב בלתי נסבל.
יולי יואל אדלשטיין: זה לא מתפקידי לתת ציונים – לא לקואליציה, לא לממשלה ולא לסיעה זו או אחרת – אבל אני חוזר ואומר, המצב הזה של היעדר פיקוח פרלמנטרי, ועוד בתחום ביטחון ומדיניות החוץ, זה לא דבר שאפשר לסבול אותו לאורך זמן.